Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1371

10. KOMMUNIKÁCIÓ, TÖMEGKOMMUNIKÁCIÓ Érzékelés és kommunikálás. A „tiszta” kommunikációt segítő és akadályozó tényezők. Gyakorlatok. A közvetlen és a közvetett kommunikáció. A média „rejtett üzenete”: a valóságos világ és a média által közvetített világ összehasonlítása. Hogyan készül.. a hír, a reklám? Az írott és az elektronikus sajtó műfajai. Gyakorlatok (elemzés, vagy műsorkészítés) AJÁNLOTT TEVÉKENYSÉGEK Filmrészletek, irodalmi példák, újságcikkek, a tanár és a diákok által hozott konkrét szituációk, esetek kapcsán a diákok beszélhetnek, vitatkozhatnak saját magukról. A beszélgetések azonban nem öncélúak: a fő cél a személyes élmények és tapasztalatok „tudatosítása” és lehetőség szerinti általánosítása, rendszerezése. Kiscsoportos, illetve egyéni kutatás, interjúzás, szakirodalom feldolgozása. Nem csak reprodukálják a tananyagot, hanem produkálhatnak is: gondolkodhatnak, dönthetnek a szimulációs játékokban, dramatizálhatnak, bekapcsolódhatnak iskolai „gyakorlati tevékenységekbe” is: egy -egy gyakorlati ügy elintézése, egy-egy projekt megtervezése és megvalósítása – pl. önálló újság, kiállítás stb. Kiscsoportos formában – tanári segítséggel – önálló „iskolán kívüli kutatás” (interjúk, „terepmunka”) 2008/177. szám A TOVÁBBHALADÁS FELTÉTELEI – A tanulók ismerjék a szocializáció folyamatát, lássák több oldalról is a kamaszkor problémáit! – Tudatosítsák és értelmezzék a különböző ifjúsági szubkultúra sajátosságait! – Tudatosítsák a férfi és női szerepek sajátosságait! – Ismerjék meg az egészséges életmód legfontosabb összetevőit és önmaguk fogyasztási szokásait! – Minden diák ismerkedjen meg egy helyi közösség életével! – Tudják, hogy a különböző társadalmi csoportok egyenjogú tagjai a társadalomnak. Ismerjék a legnagyobb magyarországi egyházakat és felekezeteket! – Tudják, melyek a legnagyobb létszámú nemzetiségek és kisebbségi etnikumok! – Tudják, mi az elszegényedés, a munkanélküliség, a társadalmi egyenlőtlenség! – Ismerjék a legfontosabb társadalmi beilleszkedési zavarok negatív hatásait!

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes